**JELGAVAS PILSĒTAS PAŠVALDĪBAS 2016.GADA 18.FEBRUĀRA**

**SAISTOŠO NOTEIKUMU NR.16-10 „GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-20 „JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi nosaka jaunu pabalstu par Jelgavas pilsētas skolēna apliecības vai Jelgavas pilsētas iedzīvotāja kartes lietošanu attiecīgās kredītiestādes noteiktās mēneša maksas apmērā izglītojamajam no trūcīgas, maznodrošinātas un daudzbērnu ģimenes, kā arī bērniem bāreņiem un bez vecāku gādības palikušajiem bērniem, pilngadību sasniegušajiem bērniem bāreņiem, kuri mācās kādā no [Izglītības likumā](http://likumi.lv/ta/id/50759-izglitibas-likums) noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības mācību iestādē. |
| 2.Projekta nepieciešamības pamatojums | Saistošie noteikumi nepieciešami, lai ieviestu jaunu pabalstu par Jelgavas pilsētas skolēna apliecības vai Jelgavas pilsētas iedzīvotāja kartes lietošanu attiecīgās kredītiestādes noteiktās mēneša maksas apmērā izglītojamajam no trūcīgas, maznodrošinātas un daudzbērnu ģimenes, ka arī bērniem-bāreņiem.Pabalsts tiek ieviests, lai nodrošinātu nepārtrauktu sabiedriskā transporta pakalpojuma pieejamību augstākminētajām mērķgrupām. |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai tiek plānoti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) 2016.gada budžetā. Pabalstam Jelgavas pilsētas skolēna apliecības vai Jelgavas pilsētas iedzīvotāja kartes attiecīgās kredītiestādes noteiktās mēneša maksas apmērā par kartes lietošanu minimāli nepieciešams 2070,00 *euro*, tajā skaitā: * 1944,00 *euro* (1080 izglītojamie X 0,15 *euro* mēnesī X 12 mēneši);
* 126,00 *euro* (70 bērni-bāreņi X 0,15 *euro* mēnesī X 12 mēneši).
 |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par plānoto projekta ietekmi uz administratīvajām procedūrām | Saistošo noteikumu izpildi nodrošinās JSLP un sadarbības institūcijas. |
| 6.Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā.Tiek ņemti vērā iedzīvotāju priekšlikumi. |

Jelgavas pilsētas domes priekšsēdētājs A.Rāviņš